
ДO
ДЕЯН ГЕРАСИМОВ
ОБЩИНСКИ СЪВЕТНИК 
ОТ ГРУПАТА НА КОАЛИЦИЯ „ПП - ДБ“

ЧРЕЗ
АКАД. ХРИСТО БЕЛОЕВ, ДТН
ПРЕДСЕДАТЕЛ НА ОБЩИНСКИ СЪВЕТ – РУСЕ

Относно: Запитване с изходящ № ОбС-1157/09.09.2026 г. 

УВАЖАЕМИ ГОСПОДИН ГЕРАСИМОВ,

По постъпило Ваше питане, изх. № ОбС-1157/09.09.2026 г., заведено в общинска администрация с наш вх. № 06-01-344/10.09.2026 г., Ви уведомявам следното:
По въпрос 1 – Не. След Допълнително споразумение № 6 от 30.03.2026 г. между страните не е сключвано друго допълнително споразумение. 
По въпрос 2 – Да. Позицията на възложителя и на Община Русе е, че изпълнителят е в забава.
По въпрос 3 – Да. Строителството е спряно с Акт обр. 10 от 10.08.2026 г. съгласно Наредба № 3 от 31.07.2003 г. за съставяне на актове и протоколи по време на строителството, до уреждане на имуществените спорове между страните. Като прилагам извадка от Акта.
По въпрос 4 – „Общински пазари“ ЕООД е уведомило изпълнителя, че ще начисли неустойка за забава, която, по реда предвиден в договора, следва да бъде удържана от бъдещите плащания по договора. Размерът на неустойката при прилагане на договорения процент ще бъде установен по размер към датата на следващото искане за плащане.
По въпрос 5 – Справката е изготвена въз основа на сключените допълнителни споразумения, предоставени от „Общински пазари“ ЕООД. Първоначалният срок по чл. 4, ал. 1 от договора е 31.12.2023 г. Общото удължаване до 31.07.2026 г.

	№
	Допълнително споразумение (ДС)
	Предходен срок
	Нов срок
	Правно основание
	Обстоятелство

	1
	ДС от 29.12.2023 г.
	31.12.2023
	09.10.2024
	чл. 116, ал. 1, т. 1 ЗОП; чл. 4, ал. 1 от договора
	Синхронизиране със срока по Анекс № 3 към Договор за инвестиционен кредит № 31/07.07.2022 г. (Банка ДСК, РФГР АД, Община Русе, „Общински пазари“ ЕООД)

	2
	ДС № 2 от 09.10.2024 г.
	09.10.2024
	31.05.2025
	чл. 116, ал. 1, т. 1 ЗОП; чл. 4, ал. 1 от договора
	Анекс към кредитния договор

	3
	ДС № 3 от 30.05.2025 г.
	31.05.2025
	08.08.2025
	чл. 116, ал. 1, т. 1 ЗОП; чл. 4, ал. 1 от договора
	Анекс № 4 от 08.10.2024 г. към кредитния договор (срок на кредитния договор 09.08.2025 г.)

	4
	ДС № 4 от 08.08.2025 г.
	08.08.2025
	30.11.2025
	чл. 116, ал. 1, т. 1 ЗОП; чл. 4, ал. 1 от договора
	Искане и одобрение за удължаване на срока на кредитния договор

	5
	ДС № 5 от 28.11.2025 г.
	30.11.2025
	05.01.2026
	чл. 116, ал. 1, т. 1 ЗОП; чл. 4, ал. 1 от договора
	Срок на кредитния договор 09.01.2026 г.

	6
	ДС № 6 от 30.03.2026 г.
	31.03.2026
	31.07.2026
	чл. 116, ал. 1, т. 3 ЗОП; чл. 73, ал. 3, т. 3 от договора
	Непредвидени обстоятелства, независещи от страните: невъзможност за присъединяване към „Топлофикация Русе“ поради неприключил отоплителен сезон и неточни данни от ВиК дружеството за уличен пожарен хидрант 70/80.


Посочените допълнителни споразумения са публикувани и общодостъпни в Профила на купувача на Възложителя, на Регистъра на обществените поръчки.


•	Удължения по ДС № 1 – № 5: договорени по взаимно съгласие, на основание чл. 116, ал. 1, т. 1 ЗОП. Те са обвързани със сроковете на кредитното финансиране. В споразуменията не е установявана виновна забава на никоя от страните. Новите срокове заместват предходните, поради което за тези периоди неустойка за забава не е дължима.
•	ДС № 6: обстоятелствата са квалифицирани като непредвидени и независещи от страните – от сферата на трети лица (топлопреносното и ВиК дружеството). Не се вменяват във вина на изпълнителя.

По въпрос 6 – В хода на строителството изпълнителят е извършил работи, които не са включени в договорната КСС. Те са породени от обстоятелства, установени при изпълнението: непълнота на изходните данни за подземни мрежи; установен тунел под басейна; изместване на басейна с около 1,5 – 2 м поради решението да бъде запазена съществуващата кула за скокове.
Изпълнителят предяви претенцията си с писмо изх. № 07/15.07.2026 г. в размер на 1 075 931,32 евро без ДДС. С писмо изх. № 100/23.07.2026 г. възложителят отказа да я приеме без пълна документална обосновка.
Съвместната комисия при огледа на 13.08.2026 г. (с представители на Общината, възложителя и изпълнителя) установи реално изпълнени и технически необходими допълнителни работи на стойност 296 177,69 евро без ДДС. Работите са изпълнени от изпълнителя без предварително възлагане и без осигурено финансиране. Те са установени и остойностени след изпълнението им.
Правното основание и редът за уреждане на отношенията между страните във връзка с тези работи – чрез изменение на договора по чл. 116, ал. 1 ЗОП или на извъндоговорно основание – са предмет на правен анализ. По въпроса е поискано външно независимо правно становище. До приключването му възложителят не е признавал и не е заплащал претендираните суми.
По въпрос 7 – Към настоящия момент са извършени всички предвидени по договора междинни плащания, респективно – Възложителят дължи единствено окончателно плащане. Към настоящия момент не са заплаюани допълнителни разходи за СМР, извън договорените.
По въпрос 8 – прилагам последният актуален погасителен план.
По въпрос 9 – предвид неясния характер на източника на информацията, посочена във въпроса, не може да бъде представен отговор.
По въпрос 10 – прилагам изготвената от Общински пазари ЕООД Бизнес програма за експлоатация, управление и финансово развитие на обект „ПЛУВЕН КОМПЛЕКС“ – Парк на младежта, гр. Русе за оперативен период 2027 година

С уважение,		                        
ПЕНЧО МИЛКОВ
Кмет на Община Русе

